** Obec Perín-Chym**

so sídlom: Obecný úrad Perín-Chym, Perín 180, 044 74 Perín-Chym

v zastúpení: MVDr. Ladislav Molnár PhD., starosta obce

**v y h l a s u j e**

v zmysle ustanovení § 4 ods. 1 zákona č. 596/2003 Z. z. o štátnej správe v školstve

a školskej samospráve a o zmene a doplnení niektorých zákonov a § 5 ods. 3 zákona NR SR

č. 552/2003 Z. z. o výkone práce vo verejnom záujme v znení neskorších predpisov

**výberové konanie na obsadenie miesta riaditeľa/-ky**

**Materskej školy Perín 145, Perín-Chym**

**1) Kvalifikačné predpoklady:**

* kvalifikačné predpoklady v súlade so zákonom č. 317/2009 Z. z. o pedagogických a odborných zamestnancoch,
* odborná a pedagogická spôsobilosť podľa vyhlášky MŠVVaŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov,
* najmenej päť rokov pedagogickej praxe,

**2) Ostatné kritériá a požiadavky :**

* osobnostné a morálne predpoklady, občianska bezúhonnosť,
* zdravotná spôsobilosť,
* ovládanie štátneho jazyka,
* práca s PC,
* komunikačné zručnosti na úrovni vedúceho zamestnanca,
* znalosť príslušnej legislatívy,
* flexibilita,
* znalosť maďarského jazyka

**3) Požadované doklady a písomnosti k účasti na výberovom konaní:**

* prihláška do výberového konania,
* štruktúrovaný profesijný životopis,
* overené kópie dokladov o nadobudnutom vzdelaní,
* doklad o bezúhonnosti – výpis z registra trestov, nie starší ako 3 mesiace,
* potvrdenie o dĺžke pedagogickej činnosti,
* lekárske potvrdenie o telesnej a duševnej spôsobilosti,
* písomný návrh koncepcie rozvoja školy,
* čestné prehlásenie o neodvolaní z funkcie riaditeľa školy v zmysle § 3 ods. 7 písm. a) až c) a e) a ods. 8 písm. c) zákona č . 596/2003 Z. z. o štátnej správe v školstve a školskej samospráve a o zmene a doplnení niektorých zákonov,
* písomný súhlas uchádzača so spracovaním osobných údajov podľa zákona č. 122/2013 Z. z. o ochrane osobných údajov

Žiadosť o účasť na výberovom konaní žiadateľ/-ka doručí na adresu: **Obecný úrad Perín-Chym, Perín 180, 044 74 Perín-Chym,** alebo do podateľne Obecného úradu v Períne-Chyme

v termíne do **29.04.2016** vrátane do **12.00 h** (rozhodujúci je dátum doručenia do podateľne)

v uzatvorenej obálke s označením obálky:

**„Výberové konanie – riaditeľ/ka Materskej školy v Períne -NEOTVÁRAŤ!“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Termín a miesto výberového konania oznámi prihláseným uchádzačom, ktorí spĺňajú požadované predpoklady, rada školy najmenej 7 dní pred jeho konaním.

V Períne-Chyme, dňa 08.04.2016

 MVDr. Ladislav Molnár, PhD.

 starosta obce